《清明自释》
宋代·李洪

异乡节物又清明，懒复追游年少行。
愁惨松楸十年泪，雨昏花少数声莺。
高红远绿俱无那，客恨春风两不平。
强课新诗作寒食，不堪重忆故园饧。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。